google/wiki40b huggingface dataset:
सूचना-माध्यमों की पारदर्शिता

सूचना-माध्यमों की पारदर्शिता (Media transparency) का अर्थ मिडिया के खुलेपन तथा उत्तरदायित्व-बोध से है।
मिडिया की पारदर्शिता के कुछ पहलू ये हैं- मुक्त स्रोत दस्तावेजीकरण, खुली बैठकें (मीटिंग्स), मिडिया में निवेश का पूरा दृष्य साफ होना चाहिये, वित्तीय प्रकटीकरण के कथन (financial disclosure statements), सूचना की स्वतन्त्रता का कानून, बजट की समीक्षा, लेखापरीक्षा, पीअर समीक्षा आदि।
गिरि गंगा

मान्यताएं

मान्यता है कि इस मंदिर की स्थापना दुर्वासा ऋषि ने की थी।

आवागमन

शिमला रोहड़ू मार्ग पर स्थित।
राष्ट्रीय आपदा अनुक्रिया बल

राष्ट्रीय आपदा मोचन बल और नागरिक सुरक्षा एक पुलिस बल है जिसका निर्माण ''डिज़ास्टर मैनेज़मेंट ऐक्ट २००५'' के कानून के तहत किसी आपातकाल या आपदा के समय विशेषज्ञता और प्रतिबद्धता के साथ संगठित हो कर प्रभावितों और हताहतों के भले के लिए काम करना है। : खंड   भारत में आपदा प्रबंधन की शीर्ष संस्था एनडीएमए यानि राष्ट्रीय आपदा प्रबंधन एथॉरिटी है जिसका मुखिया प्रधानमंत्री होता है। 
भारत के संघीय ढाँचे में आपदा प्रबंधन का जिम्मा राज्य सरकार के कंधे पर होता है। केंद्र में गृह मंत्रालय, भारत सरकार सभी राज्य इकाईयों में समन्वय का काम करती है।
बेहद गंभीर आपदाओं में केंद्र सरकार की जिम्मेदारी होती है कि वो प्रभावित राज्य के आग्रह पर सैन्य बल, एनडीआरएफ़, वैज्ञानिक उपकरण, आर्थिक मदद, केंद्रीय पैरामिलिट्री बल व अन्य तमाम तरह की विशाल स्तर की मदद राज्य में भेजे।

प्रबंध और नियंत्रण

महाराष्ट्र में स्थित राष्ट्रीय आपातकाल परिचालन केंद्र (NEOC) का कार्य चौबीसों घंटे कार्यरत रहते हुए आपदा जैसी परिस्थियों का पुर्वानुमान लगाना है। इसका काम केंद्रीय पर्यावरण संस्थाओं जैसे की मौसम विभाग, केंद्रीय जल आयोग, पर्वत व हिमस्खलन अनुसंधान संस्थान और तमाम अन्य से मौसम संबंधी जानकारियाँ व आंकणे जुटाकर उन पर अनुसंधान करना है और काम लायक सूचना बनानी होती है। इन सभी सूचनाओं को इकठ्ठा कर के एक प्रतिवेदना बनाई जाती है और संबंधित राज्यों व केंद्रीय मंत्रालयों को भेज दी जाती है। मॉनसून के मौसम के महीनों में प्रतिदिन ऐसी सूचनाएँ राज्यों व केंद्रिया इकाइयों को देनी जरूरी होती हैं। एनईओसी अपने द्वारा जुटाई गयी सूचनाओं को आमजनों के लिये अपनी वेबसाईट पर भी मुहैया कराती है।
राष्ट्रीय आपदा अनुक्रिया बल (एनडीआरएफ) एनडीएमए के अंतर्गत कार्य करती है। एनडीआरएफ के शीर्ष अधिकारी को डाएरेक्टर ज़नरल कहते हैं। एनडीआरएफ के डाएरेक्टर ज़नरल आईपीएस अधिकारी होते हैं जो भारतीय पुलिस बलों में से चुनेगये होते हैं। डाएरेक्टर ज़नरल सेना के तीन सितारे वाले जनरल की तरह वेशभूषा और बिल्लापहनते हैं।
एनडीआरएफ एक ऐसी संस्था है जिसमें डीजी के साथ साथ कई इंस्पेक्टर जनरल और उप इंस्पेक्टर जनरल भी होते हैं जो सैन्य अधिकारियों की तरह की वेशभूषाएँ और पदवियाँ धारण करते हैं।
वैदिक खगोल विज्ञान

खगोल विज्ञान को वेद का नेत्र कहा गया, क्योंकि सम्पूर्ण सृष्टियों में होने वाले व्यवहार का निर्धारण काल से होता है। और काल का ज्ञान ग्रहीय गति से होता है। अत: प्राचीन काल से खगोल विज्ञान वेदांग का हिस्सा रहा है। ऋग्वेद, शतपथ व्राह्मण आदि ग्रथों में नक्षत्र, चान्द्रमास, सौरमास, मल मास, ऋतु परिवर्तन, उत्तरायन, दक्षिणायन, आकाशचक्र, सूर्य की महिमा, कल्प का माप आदि के संदर्भ में अनेक उद्धरण मिलते हैं। इस हेतु ऋषि प्रत्यक्ष अवलोकन करते थे। कहते हैं, ऋषि दीर्घतमस्‌ सूर्य का अध्ययन करने में ही अंधे हुए, ऋषि गृत्स्मद ने चन्द्रमा के गर्भ पर होने वाले परिणामों के बारे में बताया। यजुर्वेद के १८वें अध्याय के चालीसवें मंत्र में यह बताया गया है कि सूर्य किरणों के कारण चन्द्रमा प्रकाशमान है।
कविता सिंह

कविता सिंह जवाहरलाल नेहरू विश्वविद्यालय (जेएनयू) के कला और सौंदर्यशास्त्र स्कूल में कला इतिहास के प्रोफेसर हैं। एमएसए विश्वविद्यालय, बड़ौदा से १९८७ में उन्होंने एमएफए प्राप्त की,  और पंजाब विश्वविद्यालय से १९९७ में पीएचडी की। उन्हें २००२ में जेएनयू में नियुक्त किया गया था। उनके शोध के हितों ने भारत के भारतीय चित्रकला, विशेष रूप से मुगल और राजपूत स्कूलों, और संग्रहालयों का इतिहास और राजनीति का इतिहास शामिल किया। 
जेएनयू में शामिल होने से पहले, सिंह ने मार्ग प्रकाशनों के लिए एक अनुसंधान संपादक के रूप में काम किया, जिसके दौरान उन्होंने प्रदर्शनी पावर एंड डिजायर को सह-क्यूरेट किया साउथ एशियन पेंटिंग्स फ्रॉम द सेन डिएगो म्यूज़ियम ऑफ आर्ट, एडविन बिनी तृतीय कलेक्शन।  प्रदर्शनी 10 अक्टूबर 2000 से 7 जनवरी 2001 तक न्यूयॉर्क में हुई थी। ओमिना ओकाडा द्वारा एक कैटलॉग बाद में आई।  2007 में, कविता सिंह ने नव खोला देवी कला फाउंडेशन की दूसरी प्रदर्शनी के लिए एक क्यूरेटोरियल टीम का नेतृत्व किया। प्रदर्शनी का शीर्षक  वेयर इन द वर्ल्ड था। सूची में कविता सिंह की शुरूआत के संक्षिप्त संस्करण को ऑनलाइन दिखाया गया। 
31 दिसंबर 200 9 तक वह मैक्स प्लैंक सोसाइटी के फ्लोरेंस में प्रोफेसर डॉ। गेरहार्ड वुल्फ के साथ कुंस्टिस्ट्रीविच इंस्टीट्यूट के साथ एक भागीदार थे।
अरशद इस्लाम

अरशद इस्लाम (१९५३ में बिन्डावल, आजमगढ में जन्मे) मलेशिया के अंतर्राष्ट्रीय इस्लामी विश्वविद्यालय में इतिहास शास्त्र के सह प्रोफेसर हैं। उन्होंने अलीगढ मुस्लिम विश्वविद्यालय से अपनी पीएचडी पूरी की।
मंडियाली

मंडियाली हिमाचल प्रदेश के मंडी ज़िले की भाषा है। यह इंडो-आर्यन कुल (समूह) की एक भाषा है।
तंतुस्वरी

संगीत वाद्य यंत्रों के होर्नबोस्तेल-साक्स वर्गीकरण में, तंतुस्वरी या कोर्डोफ़ोन (Chordophone) ऐसे वाद्य होते हैं जिनमें एक या अनेक तंतु (तार) होते हैं जिनमें कम्पन से ध्वनी उत्पन्न होती है। इसका उदाहरण सितार है।
2022 राष्ट्रमण्डल खेल

2022 में राष्ट्रमंडल खेल बर्मिंघम, इंग्लैण्ड में आयोजित किया जायेगा।
साधना शिवदासानी

प्रारंभिक जीवन

साधना अपने माता पिता की एकमात्र संतान थीं और १९४७ मे देश के बंटवारे के बाद उनका परिवार कराची छोड़कर मुंबई आ गया। साधना का नाम उनके पिता मे अपनी पसंदीदा अभिनेत्री साधना बोस के नाम पर रखा था। उनकी माँ ने उन्हें आठ वर्ष की उम्र तक घर पर ही पढा़या था।

नामांकन और पुरस्कार

ताज्जुब है कि इस होनहार अभिनेत्री को फिल्मफेयर और दादा साहब फाल्के अवार्ड नहीं मिला।
गांगेय वर्ष

गांगेय वर्ष (Galactic year), सौरमंडल द्वारा आकाशगंगा के केंद्र का एक पूर्ण चक्कर लगाने में लिया जाने वाला समय है | एक गांगेय वर्ष का अनुमानित मान २२ से २५ करोड़ वर्ष है | इसे GY संकेत द्वारा दर्शाया जाता है | नासा के अनुसार, सौर मंडल 8,28,000 किमी/घंटा (230 किमी/सेकंड) या 5,14,000 मील प्रति घंटा (143 मील/सेकंड) की औसत गति से यात्रा कर रहा है, जो प्रकाश की गति का 1300वां है। यदि आप इसी गति से एक जेट विमान में भूमध्य रेखा के साथ-साथ यात्रा कर सकते हो, तो आपका दुनिया भर में जाना करीब 2 मिनट और 54 सेकंड में हो पाएगा। नासा के अनुसार, यहां तक ​​कि इस अविश्वसनीय गति पर, यह भी मिल्कीवे आकाशगंगा के केन्द्र की एक बार परिक्रमा के लिए सौरमंडल के 23 करोड़ साल लेता है |
गांगेय वर्ष ब्रह्मांडीय और भूवैज्ञानिक समयावधि के चित्रण के लिए एक साथ एक सुविधाजनक उपयोगी इकाई प्रदान करता है। इसके विपरीत, एक "अरब-वर्ष" पैमाना भूगर्भिक घटनाओं के बीच उपयोगी विभेद की अनुमति नहीं देता है और एक "लाख-वर्ष" पैमाने को कुछ हद तक ही बड़ी संख्या की जरुरत होती है |
ब्हाइट मस्जिद नाज़रथ

इतिहास

मस्जिद का निर्माण अठारहवीं शताब्दी के उत्तरार्ध में मिस्र के शासक सुलेमान पाशा के  द्वारा  किया गया था, और नाज़रथ के उच्चायुक्त शेख अब्दुल्ला अल-फहौम ने इसकी देखरेख की। मस्जिद को 1804 और 1808 के बीच पूरा किया गया था और शेख अब्दुल्ला को वक्फ के रूप में ट्रस्टीशिप प्रदान किया गया था और 1815 में अपनी मृत्यु के समय तक उसे प्रशासित किया गया था। शेख अब्दुल्ला की कब्र मस्जिद के आंगन में है।
शेख अब्दुल्ला की मृत्यु के बाद, मस्जिद के मामलों के प्रबंधन को शेख अमीन अल-फहौम में स्थानांतरित कर दिया गया था। वर्तमान में, मस्जिद अल-फहौम परिवार वक्फ का हिस्सा बना हुआ है।
पिप्पली

इतिहास

पीपर यूनान में छठी एवं पाँचवीं शताब्दी के मध्य पहुंची थी। इसका उल्लेख हिपोक्रेटिस ने पहली बार किया और इसे एक मसाले के बजाय एक औषधि के रूप में किया ता। यूनानियों एवं रोमवासियों में, अमरीकी महाद्वीपों की खोज से पूर्व ही पीपरी एक महत्त्वपूर्ण एवं सर्वज्ञात मसाला था।
चंद्रबाणी

देहरादून-दिल्ली मार्ग पर देहरादून से 7 कि.मी. दूर यह मंदिर चन्द्रबाणी (गौतम कुंड) के लिए प्रसिद्ध है। पौराणिक कथाओं के अनुसार इस स्थान पर महर्षि गौतम अपनी पत्नी और पुत्री अंजनी के साथ निवास करते थे। इस कारण मंदिर में इनकी पूजा की जाती है। ऐसा कहा जाता है कि स्वर्ग-पुत्री गंगा इसी स्थान पर अवतरित हुई, जो अब गौतम कुंड के नाम से प्रसिद्ध है। प्रत्येक वर्ष श्रद्धालु इस पवित्र कुंड में डुबकी लगाते हैं। मुख्य सड़क से 2 कि.मी. दूर, शिवालिक पहाड़ियों के मध्य में यह एक सुंदर पर्यटन स्थल है।
उत्प्रेरण

जब किसी रासायनिक अभिक्रिया की गति किसी पदार्थ की उपस्थिति मात्र से बढ जाती है तो इसे उत्प्रेरण (Catalysis) कहते हैं। जिस पदार्थ की उपस्थिति से अभिक्रिया की गति बढ जाती है उसे उत्प्रेरक (catalyst) कहते हैं। उत्प्रेरक अभिक्रिया में भाग नहीं लेता, केवल क्रिया की गति को प्रभावित करता है।
औद्योगिक रूप से महत्वपूर्ण रसायनों के निर्माण में उत्प्रेरकों की बहुत बड़ी भूमिका है, क्योंकि इनके प्रयोग से अभिक्रिया की गति बढ जाती है जिससे अनेक प्रकार से आर्थिक लाभ होता है और उत्पादन तेज होता है। इसलिये उत्प्रेरण के क्षेत्र में अनुसंधान के लिये बहुत सा धन एवं मानव श्रम लगा हुआ है।

परिचय

सर्वप्रथम सन् 1835 में, बर्जीलियस ने कुछ रासायनिक क्रियाओं की और ध्यान आकृष्ट किया जिनमें कतिपय बाह्म पदार्थो की उपस्थिति में क्रिया की गति तो तीव्र हो जाती थी किंतु बाह्म पदार्थ उस क्रिया में कोई भाग नहीं लेता था। उदारहरणार्थ यदि इक्षु शर्करा (केन शुगर) को अम्लों की उपस्थिति में गरम करें तो वह बड़ी शीघ्रता से ग्लूकोस तथा फ्रुक्टोस में परिवर्तित हो जाती है। इस क्रिया में अम्ल कोई भाग नहीं लेता। वह पुन: काम में लिया जा सकता है। बर्जीलियस ने इस क्रिया को "उत्प्रेरण" की संज्ञा दी तथा उन पदार्थो को "उत्प्रेरक" (कैटालिस्ट अथवा "कैटालिटिक एजेंट") के नाम से पुकारा जिनकी उपस्थिति में क्रिया वेग से होने लगती है। ओस्टवाल्ड ने उत्प्रेरक पदार्थो की परिभाषा इस प्रकार दी है: ""उत्प्रेरक उस पदार्थ को कहते हैं जो किसी रासायनिक क्रिया के वेग को बदल दे, परंतु स्वयं क्रिया के अंत में अपरिवर्तित रहता है, अत: उसे पुन: काम में लाया जा सकता है। अधिकांश क्रियाओं में उत्प्रेरक प्रतिक्रिया की गति को बढ़ा देता है। ऐसे उत्प्रेरकों को धनात्मक उत्प्रेरक कहते है; परंतु कुछ ऐसे भी उत्प्रेरक है जो रासायनिक क्रिया की गति को मंद कर देते हैं। ऐसे उत्प्रेरक ऋणात्मक उत्प्रेरक कहलाते हैं।

प्रकिण्वों द्वारा उत्प्रेरण

प्रकिण्व जटिल जैविक पदार्थ होते हैं जो पौधों या प्राणियों से प्राप्त किए जाते हैं। ये अधिकांश प्रतिक्रियाओं में अत्युत्म उत्प्रेरक सिद्ध हुए हैं। पेड़ पौधों में होनेवाली लगभग सभी क्रियाओं में एंजाइम उत्प्रेरक का कार्य करते हैं। इसके अतिरिक्त हमारे शरीर में होनेवाली क्रियाओं, विशेषता भोजन के पाचन में भी प्रकिण्व उत्प्रेरक का काम करते हैं।
or ek or

उपयोग

औद्योगिक तथा रासायनिक क्रियाक्षेत्र में उत्प्रेरक बहुत ही उपयोगी सिद्ध हुए हैं। नाइट्रोजन का स्थिरीकरण उत्प्रेरित क्रियाओ का एक साधारण उदाहरण है। पेड़ पौधों के लिए स्थायी नाइट्रोजन की उपलब्धि नाइट्रेट या अमोनिया के रूप में होती है। नाइट्रोजन के ये दोनों ही रूप उत्प्रेरको की सहायता से निर्मित होते रहते हैं।
द्वितीय महायुद्ध के समय लगभग समस्त विश्व में मोटर आदि वाहनों को चलाने में जो ईधन काम में लाया जाता था वह सब उत्प्रेरकों की सहायता से ही तैयार किया जाता था। उत्प्रेरण द्वारा पेट्रोलियम से बहुत से ऐसे पदार्थ बनाए जाते थे जो ईधन के रूप में काम में लाए जाते थे। इसके अतिरिक्त उत्प्रेरित क्रियाओं का अन्य महत्व भी है, उदाहरणत: ब्यूटाडाईन तथा स्टाईरीन से संश्लिष्ट रबर बनाने, गंधकाम्ल के निर्माण, तथा सूक्ष्म खंडित निकल की उपस्थिति में वानस्पतिक तेलों के हाइड्रोजनीकरण द्वारा वनस्पति घी के निर्माण में, इत्यादि।
अरविन्द बख्शी(बाल साहित्यकार)

अरविन्द बख्शी बाल साहित्य के प्रसिद्ध कवि हैं।आपकी प्रमुख बाल साहित्य कृतियाँ हैं- 
 
प्रमुख बाल कविताएँ हैं- 
 
संपर्क सूत्र-
नाभिकीय चुम्बकीय अनुनाद

नाभिकीय चुम्बकीय अनुनाद (Nuclear magnetic resonance /NMR) चुम्बकीय नाभिकों का एक विशेष गुण है। एक स्थैतिक चुम्बकीय क्षेत्र में रखे हुए कुछ पदार्थों के नाभिक पर एक दूसरा प्रत्यावर्ती चुम्बकीय क्षेत्र भी आरोपित किया जाय तो यह घटना दृष्टिगोचर होती है।
ज़ोहरा सहगल

व्यक्तिगत जीवन

ज़ोहरा सहगल का असली नाम साहिबज़ादी ज़ोहरा बेगम मुमताज़ उल्लाह खान था। उनका जन्म एक सुन्नी मुस्लिम परिवार में हुआ था। महज सात वर्ष की आयु में मोतियाबिंद ने उनकी बायीं आँख की रौशनी छीन ली। उनका स्वभाव विद्रोही था। देहरादून में आयोजित मशहूर नृत्यांगना उदय शंकर के नृत्य ने उन्हें प्रेरणा दी। अलग-अलग संस्कृतियों और रीति-रिवाज़ों में उनकी बहुत रुचि थी। स्नातक होने के पश्चात वे उदय शंकर की नृत्य-मंडली में सम्मिलित हो गईं और जगह-जगह यात्रा की। अपनी इसी यात्रा के दौरान उन्होंने अपने से आठ वर्ष छोटे कामेश्वर सहगल से प्रेम-विवाह किया।
अमृथंगमया

अमृथंगमया (मलयालम: അമൃതംഗമയ) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1978 में पहली बार मलयालम भाषा में प्रकाशित हुआ।
पुनीत इस्सर

व्यक्तिगत जीवन

पुनीत इस्सर फ़िल्म निर्देशक सुदेश इस्सर के पुत्र है।. इनकी पत्नी दीपाली, पंजाबी अभिनेता दिलीप पुरी और बंगाली गायिका अक्षिता पुरी की पुत्री हैं. ६०, ७० एवं ८० के दशक में मशहूर बाल कलाकार सत्यजीत पुरी दीपाली के भाई हैं. पुनीत की दो संतान हैं: निवृति (पुत्री) और सिद्धांत (पुत्र). प्रशिक्षित अभिनेता होने के साथ साथ पुनीत कला अभिनय के प्रोफेसर भी हैं. इसके अलावा वो एक सुप्रशिक्षित मार्शल आर्टिस्ट भी हैं. इन्हे कुंग-फू, कराटे, बॉक्सिंग तथा कुश्ती का भी शौक है।

विवादित घटना

वर्ष १९८३ में फ़िल्म कुली की शूटिंग के दौरान एक स्टंट में इनके हाथो अमिताभ बच्चन को गंभीर चोट लग गयी थी। हालाँकि इन्होने हमेशा कहा है की चोट इनके हाथ से न लग के अमिताभ के पीछे रखे लकड़ी के पटरे से लगी थी, फिर भी काफी दिनों तक पुनीत को प्रेस और अमिताभ के प्रशंसकों का गुस्सा झेलना पड़ा था। हालात इतने बुरे थे की इन्हे धमकी और नफरत भरे पत्र भी मिला करते थे. मगर अस्पताल में अमिताभ बच्चन ने इनको ढाढस बंधाया और बहुत प्यार से कहा, "पुनीत इसमें आपकी कोई गलती नहीं, और मुझे मालूम है की अपने ये जान बूझ के नहीं किया था." इतना ही नहीं बहुत कमज़ोर हो चुके अमिताभ बच्चन ने स्वयं इनके साथ बाहर आकर प्रशंसकों से अनुरोध किया की पुनीत के ऊपर व्यर्थ का गुस्सा न निकालें. 
करीब करीब ६ वर्ष तक बॉलीवुड से लगभग बहिष्कृत पुनीत को बी आर चोपड़ा ने अपने पौराणिक धारावाहिक महाभारत में दुर्योधन का किरदार निभाने को दिया. यही किरदार इनके मील के पथ्थर की तरह साबित हुआ.
सम्यक-प्रधान

बौद्ध दर्शन  में सम्यक प्रधान या सम्यकप्रहाण (पालि : सम्मप्पधान) ज्ञानप्राप्ति का मूल तत्त्व है।
कोइरी

कोइरी एक भारतीय जाति है जिसका निवास क्षेत्र बिहार व उत्तर प्रदेश है, और अब बिहार-झारखंड अलग होने के वजह से कुछ कोइरी झारखंड मे भी निवास करते हैं।
कोइरी उत्तर भारत की एक प्रभावशाली कृषक जाति है। कोइरी लोग पारंपरिक रूप से खेती करने के लिए जाने जाते रहे है परन्तु आजादी के बाद वो बिहार और भारत की राजनीति में बहुत सक्रिय भूमिका निभाने लगे है। "  वर्तमान में केंद्र और प्रदेश के नामी नेता इस जाति से सम्बंध रखते है। इसके अलावा कोइरी जाति के लोग आजकल व्यापार, शिक्षा, और दूसरे क्षेत्र में भी सक्रिय हैं।

उत्पत्ति की किवदन्तिया

कोइरी जाति के लोग भगवान राम के पुत्र कुश से अपनी वंशावली जोड़ते है।     परन्तु ये लोग मौर्य शासक चन्द्रगुप्त मौर्य से भी उत्पत्ति का दावा करते है। वर्तमान में कोइरी समुदाय के लोग शाक्य; मौर्य; सैनी; गहलोत और कुशवाहा उपनाम का प्रयोग करते है ।भारत सरकार और विभिन्न राज्यो की सूची में इनको अन्य पिछड़ा वर्ग की श्रेणी में रखा गया है।.

राजनीति

राजनीति के क्षेत्र में इनका वर्चस्व मुख्यता 1980 से शुरू हुआ परन्तु 1937 में ही इन्होंने बिहार की अन्य दो प्रभावशाली पिछरी जातियों कुर्मी और यादवों के साथ त्रिवेणी संघ नाम की राजनीतिक पार्टी बनाई जो कांग्रेस से हार गई।बाद में 1980 में* ये तीन जातियां फिर से एक हुई और सफतापूर्वक राजनीति में अपना प्रभाव स्थापित किया।व्यक्तिगत टकराव की वजह से कोइरी कुर्मी जाति के नेता यादवों से अलग हुए और दो प्रमुख राजनीतिक दल जनता दल (यूनाइटेड) और राष्ट्रीय जनता दल का निर्माण हुआ।     .      कोइरी जाति के नेता बी पी मौर्य उत्तर प्रदेश की राजनीति के पुरोधा रहे है।उन्हें अपनी जाति के साथ साथ दलित वर्ग का भी समर्थन प्राप्त था।         बिहार के राजनीतिक इतिहास में बाबू जगदेव प्रसाद  का भी खासा नाम रहा है जो कोइरी समुदाय से ही थे उन्हें बिहार के लेनिन के नाम से जाना जाता है। 1990 के बाद से मंडल कमिशन की रिपोर्ट आने के बाद पिछरी जातियों में जो लामबंदी हुई उसका फायदा प्रमुख रूप से इन तीन जातियों को मिला और ये आर्थिक और राजनीतिक रूप से और मजबूत हुए।

सामाजिक स्थिति

वर्तमान में ये लोग हर क्षेत्र में सक्रिय है।भारत सरकार की सकारात्मक भेदभाव की नीति के तहत मिलने वाले लाभ से ये अब शिक्षा व्यवसाय आदि में भी संलग्न है।
नजीरपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

नजीरपुर उपजिला बांग्लादेश के दक्षिणी भाग में, बरिशाल विभाग के पिरोजपुर जिले में स्थित है।
क़ादिसियाह प्रान्त

नाम का उच्चारण

ध्यान दें कि 'क़ादिसियाह​' में बिंदु-वाले 'क़' का उच्चारण बिना-बिंदु वाले 'क' से मिलता-जुलता लेकिन थोड़ा सा भिन्न है। 'क़' का उच्चारण 'क़ीमत' और 'क़रीब' जैसे शब्दों में मिलता है।

इतिहास

अरब प्रायद्वीप में इस्लाम उभरने के बाद अरब मुस्लिम अरब फ़ौजों ने ईरान के सासानी साम्राज्य पर आक्रमण किया। अल-क़ादिसियाह​ का ऐतिहासिक शहर उस साम्राज्य के अधीन था लेकिन इसपर ६३६ ईसवी में रशीदुन खिलाफत (Rashidun Caliphate) की अरब फ़ौजों ने हमला बोला। सासानियों ने उस से भी बड़ी सेना उन्हें खदेड़ने के लिए भेजी, लेकिन जीत अरबों की हुई। यह ईरान पर अरब जीत और उसके इस्लामीकरण की एक महत्वपूर्ण कड़ी मानी जाती है।

प्रान्त की स्थापना

१९७६ से पहले यह दिवानियाह​ प्रान्त का हिस्सा हुआ करता था। उस प्रान्त को बांटकर नजफ़ प्रान्त, क़ादिसियाह​ प्रान्त और मुसन्ना प्रान्त बनाए गए।

लोग

इस प्रान्त के लगभग सभी लोग शिया इस्लाम के अनुयायी अरब जाति के लोग हैं।
आकेली, मेड़ता, नागौर

आकेली अथवा आकेली-अ, भारतीय राज्य राजस्थान के नागौर जिले की मेड़ता तहसील में स्थित एक गाँव है।

जनसंख्या

वर्ष 2011 के जनगणना आँकड़ों के अनुसार यहाँ की कुल जनसंख्या 2,454 थी जिसमें 1,262 पुरुष और 1,192 महिलायें थीं। आकेली में साक्षरता दर 54.57 % है जो राजस्थान की औसत साक्षरता 66.11% से कम है। यहाँ मानव लिंगानुपात 945 है जो राजस्थान के औसत 928 से अधिक है; 6 वर्ष से कम आयु वर्ग में लिंगानुपात 833 दर्ज किया गया था।
नखोन पथोम प्रान्त

नामोत्पत्ति

"नखोन" शब्द थाईलैण्ड के कई स्थानों के नाम में आता है और संस्कृत के "नगर" शब्द से उत्पन्न हुआ है। "पथोम" का अर्थ व उत्पत्ति संस्कृत के "प्रथम" शब्द और उसके पालि भाषा के "पथम" शब्द-रूप से है। प्रान्त के नाम का अर्थ "प्रथम नगर" है और कभी-कभी यह थाईलैण्ड का सबसे पुराना शहर माना जाता है। यहाँ मोन समुदाय की द्वारवती संस्कृति के अवशेष मिले हैं जो इस क्षेत्र में थाई संस्कृति के उभरने से पहले विद्यमान थी।
२२८६ ईसा पूर्व

२२८६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२८६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रघुवंश (साहित्यकार)

डॉ॰ रघुवंश सहाय वर्मा (जून, १९२१ -- २३ अगस्त, २०१३) हिन्दी के प्रसिद्ध साहित्यकार एवं आलोचक थे। वे इलाहाबाद विश्वविद्यालय में हिन्दी विभाग के अध्यक्ष तथा इंडियन इंस्टीट्यूट ऑफ एडवांस्ड स्टडीज, शिमला के फेलो रह चुके हैं।

जीवनी

डॉ॰ रघुवंश का जन्म ३० जून १९२१ को उत्तर प्रदेश के हरदोई जिले के गोपामऊ कस्बे में हुआ था। उन्होंने इलाहाबाद विश्वविद्यालय से १९४८ में हिन्दी साहित्य के ‘भक्तिकाल और रीतिकाल में प्रकृति और काव्य’ विषय पर डी.फिल् की थी और वहीं हिंदी विभाग में अध्यापन का कार्य करने लगे। वे १९७६ से १९८१ तक हिंदी विभाग के अध्यक्ष रहे।  दो दर्जन से भी अधिक पुस्तकों के लेखन और कुछ महत्वपूर्ण साहित्यिक ग्रंथावलियों के संपादन के अलावा भारतीय हिन्दी परिषद् के मुखपत्र अनुशीलन के भी वह संपादक रहे। भारत-भारती, भगवानदास तथा शंकर सम्मान सहित कई पुरस्कारों से भी उन्हें सम्मानित किया गया। डॉ॰ रघुवंश, हिन्दी के विद्वान फादर कामिल बुल्के, इलाचन्द्र जोशी, फादर धीरानंद भट्ट, बिशप बी मुरारथा के सानिध्य में रहे और 15 से अधिक किताबें लिखीं।
डॉ॰ रघुवंश, महादेवी वर्मा के बेहद करीब रहे। उन्हें वे अपने छोटे भाई की तरह मानती थीं। वे शारीरिक रूप से अक्षम थे तथा समस्त लेखन कार्य के अलावा रोजमर्रा के अपने सारे कार्य वह पैर से ही करते थे।  उनके हाथ में केवल दो अंगुलियां थीं और वे पैर से ही लेखन कार्य करते थे। पृष्ठ भर जाने के बाद उनकी पत्नी पन्ना पलट देती थीं।

प्रमुख कार्य

डॉ॰ रघुवंश ने शारीरिक अक्षमता को अपनी दुर्द्धर्ष जिजीविषा के बल पर अपनी रचनात्मकता में बाधक नहीं बनने दिया। उनका अध्यवसाय और रचनात्मकता दोनों लगातार अग्रसर रहे। आरम्भ में उनके दो शोधात्मक आलोचना की पुस्तकें प्रकाशित हुईं। दूसरी पुस्तक के सन्दर्भ में विचार करते हुए आचार्य हजारीप्रसाद द्विवेदी का कथन डॉ॰ रघुवंश के जीवन एवं सृजन दोनों का प्रभावपूर्ण परिचायक है : 
"डॉ॰ रघुवंश हिन्दी के विचारशील तरुण लेखक हैं। यद्यपि विधाता ने इनके हाथ की बनावट पूरी करने में बहुत कृपणता का परिचय दिया है-- इनके हाथ इतने दुर्बल और निःशक्त हैं कि वे उनसे लिख भी नहीं सकते, पैरों की सहायता से हाथों को हिलाकर लेखनी चलाते हैं-- परन्तु फिर भी तीक्ष्ण बुद्धि और उदार मन देकर उन्होंने अपनी कृपणता का कलङ्क मिटा दिया है। इन्होंने संस्कृत, हिन्दी और अंग्रेज़ी साहित्य का खूब मनन किया है। किसी भी साहित्यिक प्रभाव का वे बड़ी बारीकी से विश्लेषण करते हैं, उसके तह में जाते हैं और उसका वास्तविक स्वरूप समझने का प्रयत्न करते हैं।... किसी वस्तु के याथार्थ्य तक पहुँचने के लिए वे उसका सूक्ष्म विश्लेषण करते हैं। वस्तुतः वह भेदक दृष्टि वाले आलोचक हैं। उनका अध्ययन विशाल है और दृष्टि विश्लेषणप्रवण।... श्री रघुवंश जी अथक परिश्रम करने वाले लोगों में हैं। वे सदा लिखने-पढ़ने में लगे रहते हैं।"
समाजवादी विचारधारा के पोषक डॉ॰ रघुवंश ने अपनी कलम से लेखन की  विविध विधाओं में उत्कृष्ट कृतियों की रचना की। कहानी, उपन्यास, जीवनी, यात्रा-संस्मरण तथा आलोचना-चिन्तन आदि सभी क्षेत्रों में उन्होंने अपनी उत्कृष्टता प्रमाणित की।हिन्दी साहित्य कोश के दोनों भागों के संपादन में वे संयोजक रहे। इसके अतिरिक्त उन्होंने नयी कविता आन्दोलन के दौर की अत्यन्त चर्चित पत्रिका 'क, ख, ग' का भी संपादन किया।
चेरु

चेरु भारत की एक प्राचीन जाति। कुछ विद्वान् इसे नागजाति के अंतर्गत मानते हैं। "शेरिंग" का मत है कि असम के नागा, नागपुर के आदिवासी और नागवंशीय राजपूतों से इस जाति का घनिष्ट संबंध है। भारत के उत्तरपूर्व भाग में ही हमेशा इनकी बस्ती रही है। मध्ययुग में शेरशाह को इस जाति के मुखिया से उलझना पड़ा था। अब इस जाति का कोई स्वतंत्र अस्तित्व नहीं रह गया है। मिश्रित वर्णों में यह जाति अब भी विद्यमान है।
प्रताप सहगल

प्रताप सहगल हिन्दी के कवि, नाटककार, कहानीकार और आलोचक हैं।

व्यक्तिगत जीवन

प्रताप सहगल का जन्म 10 मई 1945, झंग, पश्चिम पंजाब (अब पाकिस्तान) में हुआ। इन्होने हिन्दी विषय से स्नातकोत्तर की शिक्षा प्राप्त कर ज़ाकिर हुसैन स्नातकोत्तर (सांध्य) महाविद्यालय (दिल्ली विश्वविद्यालय) के हिन्दी विभाग में प्राध्यापक के पद पर नियुक्त हुये और इसी महाविद्यालय से एसोसिएट प्रोफेसर के पद से सेवानिवृत भी। देश भर में महत्व्पूर्ण नाट्य निर्देशकों यथा सतीश आन्न्द, रवि बासवानी, राजा बुंदेला, सुभाष सहगल तथा अखिलेश अखिल द्वारा बार बार मंचन. अंवेषक तथा रंग बसंती बहु-चर्चित, बहु प्रशंसित अंवेषक का परिषद रंग मंडल द्वारा 2003 में, फिर इसी वर्ष संगीत नाटक अकादमी के रंग-स्वर्ण समारोह में शामिल और इसी नाटक से चंडीगढ़ में राष्ट्रीय नाट्य समारोह की शुरुआत अनेक नाटक दूरदर्शन एवं रेडियो पर प्रसारित अनेक रचनाओं का भारतीय एवं विदेशी भाषाओं में अनुवाद प्रकाशित प्रसारित तथा ये कई स्वय़ं सेवी संस्थाओं से सम्बद्ध हैं।
क्लोरोक्वीन

एक बहुत प्रसिद्ध तथा लोकप्रिय औषधि मुख्य उपयोग मलेरिया के विरूद्ध
नारमैण्डी अवतरण

नारमैण्डी अवतरण (Normandy landings) उस सैन्य ऑपरेशन का नाम है जिसमें द्वितीय विश्वयुद्ध के समय ६ जून १९४४ को मित्र सेना के 1,56,000 सैनिकों ने नाजी कब्जे वाले उत्तरी फ्रांस के नारमैन्डी पर धावा बोला था। दूसरे विश्वयुद्ध के लिए यह एक निर्णायक समय था। इसे 'कयामत का दिन' (डी-डे) भी कहते हैं। इस सैन्य ऑपरेशन को 'ऑपरेशन नैप्चून' का कूटनाम दिया गया था।  यह समुद्र के रास्ते किया जाने वाला सबसे बड़ा आक्रमण था और इसी के साथ जर्मनी द्वारा जीते गए फ्रान्स के क्षेत्रों के मुक्ति का आरम्भ हो गया।
यज्ञफल

कर्ता

यज्ञफलम् के कर्ता सामन्यतः महाकवि भास को माना जाता हैं किंतु यह विवादास्पद हैं जिस पर विद्वानों की भिन्न भिन्न अवधारणा हैं।

पाण्डुलिपि

यज्ञफल नाटक की मुख्य दो पाण्डुलिपियाँ हैं। प्रथम प्रति के अंत मे लिखा है कि 'इति यज्ञनाटकं समाप्तं' जबकि दूसरी प्रति मे अंत मे 'इति यज्ञफलं संपूर्ण' लिखा है।
आमटी

आमटी एक प्रकार का महाराष्ट्रीय व्यंजन है। इसे पुरन पोली के साथ खाया जाता है। गुड़ीपडवा पर्व पर इसे विषेष रूप से बनाया जाता है। आमटी की मुख्य सामग्री चने की दाल होती है। अन्य दाल से विपरीत इसमें चने की दाल को उबालने के बाद पीस कर छौंका जाता है।